b'\n_START_ARTICLE_\nEsa-Pekka Salonen\n_START_SECTION_\nKarjera\n_START_PARAGRAPH_\nEsa Peka Salonenas Suomijoje (Helsinkyje) Sibelijaus akademijoje studijavo kompozicij\xc4\x85 ir grojo valtorna. Taip pat priva\xc4\x8diai studijavo dirigavim\xc4\x85 pas Jorm\xc4\x85 Panul\xc4\x85 ir E. Rautavar\xc4\x85. 1977\xc2\xa0m. su J. Kaipainenu, M. Lindbergu ir K. Sariaho \xc4\xafk\xc5\xabr\xc4\x97 kolektyv\xc4\x85 \xe2\x80\x9eEars Open\xe2\x80\x9c. Taip pat yra eksperimentinio ansamblio \xe2\x80\x9eToimii!\xe2\x80\x9c \xc4\xafk\xc5\xabr\xc4\x97jas. Lank\xc4\x97 dirigavimo kursus Sienoje ir Darm\xc5\xa1tate. Profesinis debiutas \xc4\xafvyko 1979\xc2\xa0m., su Suomijos radijo simfoniniu orkestru. 1983\xc2\xa0m. kartu su Juka Peka Saraste \xc4\xafk\xc5\xabr\xc4\x97 kamerin\xc4\xaf orkestr\xc4\x85 \xe2\x80\x9eAvanti!\xe2\x80\x9c._NEWLINE_1985\xe2\x80\x931994\xc2\xa0m., \xc5\xa0vedijos radijo simfoninio orkestro vyriausiasis dirigentas. Nuo 1984\xc2\xa0m. Oslo filharmonijos, 1984\xe2\x80\x931995\xc2\xa0m., Filharmonijos orkestro Londone kviestinis dirigentas. Taip pat dirigavo Naujajam Stokholmo, \xe2\x80\x9eAvanti!\xe2\x80\x9c kameriniams orkestrams ir \xe2\x80\x9eLondon Sinfonietta\xe2\x80\x9c. 1984\xc2\xa0m. debiutavo su Los And\xc5\xbeelo filharmonijos orkestru, 1992\xc2\xa0m. tapo jo muzikiniu vadovu._NEWLINE_Jo koncert\xc5\xb3 programos Los And\xc5\xbeele susilaukdavo prie\xc5\xa1taring\xc5\xb3 vertinim\xc5\xb3, kadangi savo muzikoje jis derina naujus k\xc5\xabrinius su XX-ojo am\xc5\xbeiaus prad\xc5\xbeios \xc5\xa1edevrais. Nors k\xc5\xabryba n\xc4\x97ra gausi, ta\xc4\x8diau j\xc4\x85 supainiot\xc5\xb3 retas. Muzika vyst\xc4\x97si nuo laisvo tonalaus romantizmo \xc4\xaf kur kas modernesn\xc4\x99 kalb\xc4\x85, turin\xc4\x8di\xc4\x85 daug \xc4\xafvairi\xc5\xb3 ir sud\xc4\x97tingesni\xc5\xb3 aspekt\xc5\xb3. K\xc5\xabriniuose jau\xc4\x8diamas amerikieti\xc5\xa1kojo minimalizmo poveikis, o taip pat ir I. Stravinskio, O. Mesiano, L. Berio ir A. Donatonio \xc4\xaftakos.\n_START_SECTION_\nApdovanojimai\n_START_PARAGRAPH_\nKompozitorius yra peln\xc4\x99s ne vien\xc4\x85 svarb\xc5\xb3 apdovanojim\xc4\x85: 1992 m. UNESCO Rostrum apdovanojim\xc4\x85 u\xc5\xbe k\xc5\xabrin\xc4\xaf \xe2\x80\x9eFloof" ir Siena Prize 1993m., suteik\xc4\x97 \xe2\x80\x9eAccademia Chigiana" (beje, jis yra pirmasis dirigentas, kuris \xc2\xa0gauna tok\xc4\xaf apdovanojim\xc4\x85). 1995 m. Gavo Karali\xc5\xa1kosios filharmonijos Operos apdovanojim\xc4\x85, o po dvej\xc5\xb3 met\xc5\xb3 - dirigento apdovanojim\xc4\x85. 1996 m. kompozitorius apdovanojamas \xc5\xa0vedijos karaliaus \xe2\x80\x9eLitteris et Artibus" medaliu, vienu i\xc5\xa1 did\xc5\xbeiausi\xc5\xb3 \xc5\xa0vedijos karaliaus apdovanojim\xc5\xb3. 1998 m. Pranc\xc5\xabzijos vyriausyb\xc4\x97 apdovanojo Ordre des Arts ir des Lettres ordino pareigomis. Jis taip pat buvo apdovanotas \xe2\x80\x9ePro Finlandia" medaliu ir Helsinkio medaliu. 2014 m. - Nemmerso kompozicijos premija, kurios d\xc4\x97ka gavo rezidencij\xc4\x85 \xe2\x80\x9eHenry and Leigh Bienen" muzikos mokykloje \xc5\xa0iaur\xc4\x97s vakar\xc5\xb3 universitete ir pasirodym\xc4\x85 su \xc4\x8cikagos simfoniniu orkestru. Iki \xc5\xa1iol Esa-Pekka Salonen gavo septynis garb\xc4\x97s daktaro laipsnius keturiose skirtingose \xe2\x80\x8b\xe2\x80\x8b\xc5\xa1alyse. 2006 m. Musical America kompozitori\xc5\xb3 pripa\xc5\xbeino\xc2\xa0 kaip geriausi\xc4\x85 met\xc5\xb3 muzikant\xc4\x85, o 2010 m. jis buvo i\xc5\xa1rinktas garb\xc4\x97s nariu Amerikos men\xc5\xb3 ir mokslo akademijoje.\n_START_SECTION_\nPrieiga internete:\n_START_PARAGRAPH_\nOficialus kompozitoriaus puslapis_NEWLINE_Vikipedijos puslapis_NEWLINE_Music Sales Classical'